По повод 116 години от основаването на нашето пристанище ви се предоставя възможност да се включите във **фотоконкурс на тема** **„Пристанище Варна, портал към морския свят“**.

Очакванията са, фотографиите да бъдат пряко обвързани с темата на конкурса и да въздействат емоционално. Необходимо е снимките да отговарят на зададената тема и да притежават естетическа стойност. Участниците ще бъдат класирани на база възраст и ще бъдат разпределени в две категории:

* Деца и младежи до 18 годишна възраст
* Участници над 18 годишна възраст

Фотоконкурсът има за цел да покаже сливането на работната активност на Пристанище Варна на фона на очарователните гледки, които ни предоставя ежедневно. Целта е да бъдат насърчавани фотолюбители и професионални фотографи, да уловят с обективите си невероятни и вдъхновяващи моменти от пристанищната дейност и ежедневните пристанищни гости – плавателните съдове на фона на красивите морски пейзажи

2. Участници

2.1. Право на участие във фотоконкурса имат всички желаещи, любители и фотографи, без ограничения във възрастта.

2.2. Лица, ненавършили 18 години, могат да вземат участие единствено при съгласието на техните родители или законни настойници. Нужната декларация, е на последната страница на този документ. Тя трябва да бъде сканирана и изпратена заедно с фотографиите, с подпис на непълнолетното лице и неговия родител-настойник.

2.3. Технически изисквания към снимките и ограничения:

3.1. Всеки автор може да участва от 4 до 6 снимки във фотоконкурса

3.2. Снимките за фотоконкурса трябва да са направени от 2021г. до 2022 г.

3.3. Снимките трябва да са в дигитален формат JPEG, с размер поне 2000 пиксела на 72 DPI

3.4 Вследствие на големия размер на снимките, те могат да бъдат изпращани посредством онлайн платформа We transfer или други аналогични на нея

3.5. Допускат се допълнителни обработки на снимката:

3.6. Не се допускат фотоколажи, както и снимки, които са неестетично ретуширани дигитално или съдържат допълнително прибавени надписи и графики. Целта на конкурса е да покаже снимки, които се доближават максимално до естествената среда, която са запечатали.

3.7. Организаторите си запазват правото да не допускат до участие в конкурса снимки, които не отговарят на зададените минимални технически параметри, извън темата на конкурса или в противоречие с общоприетите морални норми.

3.8. Организаторите на конкурса си запазват правото да отстраняват по свое усмотрение всички фотографии, които не отговарят на изискванията на конкурса, нарушават етичните норми или действащото законодателство, или по какъвто и да е начин да уронват престижа на конкурса.

4. Авторски права

4.1. • Всеки участник декларира, че е единствен носител на авторските права върху произведенията, с които участва в конкурса.

4.2. Участниците в конкурса могат да изпращат само фотографии, направени от тях самите и върху които имат авторски права. При предявени претенции от трети лица, авторът на предоставената фотография носи пълна отговорност. Организаторите не проверяват авторството на фотографиите и приемат акта на изпращането им като декларация за авторство от страна на участниците. За автор на снимката ще бъде считан кандидатът, чието име е записано в текста на имейла, с който снимката е изпратена за конкурса. Снимките не бива да са обвързани с договор за изключителни авторски права към трети лица.

4.3. Изпращайки фотография за участие в конкурса, участниците дават съгласието си организаторите да използват безвъзмездно и безсрочно изображенията по следния начин: да ги публикуват на хартия или в електронен формат, да бъдат включени в изложбата, с която ще завърши конкурса, с цел реклама и представяне на конкурса, както и за употребата им в промоционални и информационни материали, свързани с дейността на “Пристанище Варна “.

5. Правила за достъп на територията на „Пристанище Варна“

5.1 Достъп на територията на „Пристанище Варна“ ще се осъществява след предварително обаждане на телефон – 052 69 25 08/ 0877 949 855, съобразено с Вътрешните правила за достъп на територията на Пристанище Варна

6. Регистрация и участие

6.1. Регистрацията за участие и изпращането на снимки става чрез изпращане на имейл на адрес **pr@port-varna.bg**

6.2. Към всяка снимка, участваща в конкурса, трябва задължително да има

следната информация:

- заглавие на снимката

- име на автора (лично и фамилно име)

- Категория: Деца и младежи до 18 години/Участници над 18 години

- година на заснемане (спрямо EXIF)

- за участници под 18 г. към дата на изпращане на фотографиите –

декларация по образец от родител/настойник

- телефон за връзка

До участие в конкурса няма да бъдат допускани творби, изпратени с неточна или непълна информация. Всеки участник ще получи на електронния си адрес потвърждение за успешно извършената регистрация на материала, който е изпратил за участие в конкурса.

7. Срокове

7.1. Срок за изпращане на снимките

Конкурсът се открива на 18 май 2022г.

Краят на конкурса настъпва в 20:00 часа на 18 юни 2022 г.

Снимки за участие могат да се изпращат по всяко време между началото и края на конкурса.

7.2. 19 юни - 30 юни 2022 г. - Журиране на изпратените фотографии

7.3 От 19 юни до датата на награждаването ще се осъществява гласуване за определяне на фотография, носител на „Наградата на публиката“ във [Фейсбук страницата на “Пристанище Варна“ ЕАД](https://www.facebook.com/varnaport)

7.4. Наградите ще бъдат обявени на официалния сайт на „Пристанище Варна“ ЕАД след края на фотоконкурса. Първите 10 фотографии, класирани от журито във всяка категория ще участват в изложба на новооткритата външна изложбена конструкция на пристанището, в „Зоната за отдих и развлечения“ на Морска гара – Варна. Самите награди ще бъдат под формата на ваучери за фототехника от „Фотосинтезис“.

8. Награди

Деца и младежи до 18 годишна възраст

1-во място - 300 лева

2-ро място - 200 лева

3-то място - 100 лева

Участници над 18 годишна възраст

1-во място - 500 лева

2-ро място - 300 лева

3-то място -100 лева

Награда на публиката - 100 лева

9. Избор на победители

Фотографиите и фотографските проектите ще бъдат оценявани от жури, включващо професионални фотографи и представител на „Пристанище Варна“ ЕАД. Те ще бъдат обявени заедно с публикуваните резултати от фотоконкурса след крайния срок на фотоконкурса.

Чрез гласуване във [Фейсбук страницата на „Пристанище Варна“ ЕАД](https://www.facebook.com/varnaport) ще бъде определена фотографията – фаворит на публиката.

Критериите за оценка са: принадлежност към темата на конкурса, естетическо изпълнение, оригиналност, визуално въздействие.

10. Приемане на правилата на конкурса

С изпращане на творба за участие в конкурса, участниците автоматично декларират, че са запознати с регламента и условията на конкурса и че ги приемат.

11. Други

Всички въпроси и казуси, които не са предвидени в настоящия регламент, подлежат на конкретно решение от страна на журито.

ДЕКЛАРАЦИЯ

Във връзка с чл. 8, ал. 3 и 4 от Закона за закрила на детето

Град :………………………………………………. Област:…………………………………………………..

Долуподписаният/ата

............................................................................................................................................

/име, презиме, фамилия на декларатора/

Родител/настойник на

............................................................................................................................................

/име, презиме, фамилия на ученика/

Възраст:……… Телефон:………………

Декларирам, че съм запознат/а с регламента на конкурса, организиран от „Пристанище Варна“ ЕАД и давам съгласието си за следното:

1. Детето ми да вземе участие в конкурса

2. Фотографии на детето и неговите имена да бъдат използвани от Организатора в информационни материали, свързани с рекламна кампания на „Пристанище Варна“ ЕАД

3. Фотографии на детето да бъдат използвани от Организатора в интернет, видео и печатни материали

4. Фотографии на детето и правата върху тях се предоставят на организаторите безвъзмезно и съгласно условията на регламента на конкурса, които по този начин потвърждаваме за достатъчни.

5. Организаторът може да използва, публикува, възпроизвежда, създава производни на изображенията във всякаква форма, включваща без да се ограничава до използване като част от композиция или с изопачен характер или форма, без ограничения по отношение на текст, промени или модификации, с илюстративна, промотивна, артистична, редакционна, рекламна, издателска. Организаторът ще положи всички разумни търговски усилия, за да гарантира, че Изображенията няма бъдат използвани за каквато и да било нецензурна, позоряща или злепоставяща цел.

Дата: Декларатори: Родител……………………………………………………………………

 /трите имена и подпис/

 Дете……………………………………………………………………

 /трите имена и подпис/